Diari Oficial de la Generalitat Valenciana


Sumari del DOGV 4105, del 11-10-2001 (2001/9854)

DECRET 152/2001, de 5 d'octubre, del Govern Valencià, pel qual s'aprova el canvi de denominació del municipi de Villavieja per la forma en valencià de la Vilavella.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/10/05/152/dof/vci/html**

### Dades del document

Número de DOGV
:   4105

Data del DOGV
:   11-10-2001

Secció del DOGV
:   I. DISPOSICIONS GENERALS

Número del document
:   2001/9854


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Vilavella, la
    * municipi

DECRET 152/2001, de 5 d'octubre, del Govern Valencià, pel qual s'aprova el canvi de denominació del municipi de Villavieja per la forma en valencià de la Vilavella. [2001/S9854]
  
L'Ajuntament de Villavieja, en sessió de 25 de juny de 2001, va sol·licitar el canvi del nom actual del municipi per la forma tradicional en valencià de la Vilavella.
  
La Direcció General d'Ordenació i Innovació Educativa i Política Lingüística de la Conselleria de Cultura i Educació, considera correcta en valencià la grafia la Vilavella.
  
La Llei 4/1983, de 23 de novembre, de la Generalitat Valenciana, d'Ús i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.
  
En conseqüència, vist l'expedient instruït per l'Ajuntament de Villavieja per a la modificació de la denominació actual del municipi per la forma tradicional en valencià de la Vilavella, en el qual s'acredita el compliment de les prescripcions exigides en la legislació vigent, a proposta del conseller de Justícia i Administracions Públiques i després de la deliberació del Govern Valencià, en al reunió del dia 5 d'octubre de 2001,
  
Decrete
  
Article únic
  
El municipi de Villavieja, de la província de Castelló, adoptarà la denominació tradicional en valencià de la Vilavella. Les referències que al nom antic s'hagen realitzat pels òrgans de l'estat i altres organismes públics s'entendran fetes, a partir de la publicació d'aquest decret en el Boletín Oficial del Estado, a la nova denominació.
  
Contra aquest decret, que posa fi a la via administrativa, pot interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà al de la publicació, segons que estableixen els articles 48, 109. c) i 107.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que les persones interessades puguen exercitar qualsevol altra via que estimen oportuna.
  
València, 5 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI